 **REPUBLIKA E KOSOVËS/REPUBLIKA KOSOVA/REPUBLIC OF KOSOVO** 

 **KOMUNA E GJAKOVËS**

 **OPŠTINA DJAKOVICA/MUNICIPALITY OF GJAKOVA**

Drejtoria për Buxhet dhe Financa

Drejtoria për Buxhet dhe Financa në përputhje me Ligjin e Menaxhimit të Financave Publike, Ligjin për Buxhet të Republikës së Kosovës dhe Qarkoreve Buxhetore 2021 - 01/02 të pranuar nga Ministria e Financave, Komuna e Gjakovës konkretisht Drejtoria për Buxhet dhe Financa në bashkëpunim me Kuvendin Komunal nga data 25.08.2021 deri me datën 31.08.2021 ka organizuar serinë e dëgjimeve Buxhetore, me qytetarët e komunës.

Drejtori i Drejtorisë për Buxhet dhe Financa – Durim Halilaj udhëhoqi këto dëgjime i cili paraprakisht prezanton Buxhetin Komunal për vitet 2022 – 2024, ku konstatoi së planifikimi i buxhetit është në përputhshmëri me Qarkoren e Parë Buxhetore 2022/01 dhe 2022/02 të pranuar nga MF-ve. Drejtori i Drejtorisë për Buxhet dhe Financa – Durim Halilaj theksoi se buxheti i paraparë për Komunën e Gjakovës për vitin 2021 është 27,816,931.00 € që nënkupton se ka rritje në vlerën 1,486,351.00 € krahasuar me vitin aktual 2021. z. Halilaj potencoi burimet e financimit si dhe pjesëmarrjen e secilës kategori të shpenzimeve në buxhetin e planifikuar. Mes tjerash ai theksoi se Komuna e Gjakovës parasheh rritje edhe tek investimet kapitale nga 7,802,302.00 € që ishin të parapara në vitin 2021, në 8,643,390.00 € për vitin 2022. Kjo rritje parashihet të vazhdojë në mënyrë progresive edhe për gjatë viteve 2023 dhe 2024.

z. Halilaj njoftoi qytetarët e pranishëm në dëgjime që fillimisht janë buxhetuar obligimet në vazhdimësi dhe më pas ato me prioritet ndërkaq u ofroj mundësi qytetarëve që të parashtrojnë kërkesat e tyre.

Përveç Drejtorit të Drejtorisë për Buxhet dhe Financa të pranishëm në shumicën e takimeve ishin edhe Drejtori i Drejtorisë për Shërbime Publike z. Shkumbim Kastrati dhe Drejtori i Drejtorisë së Bujqësisë z. Haxhi Sejdiu, të cilët iu dhanë përgjigje banorëve që kishin kërkesa lidhur me kompetencën e tyre.

Drejtorët e pranishëm të programeve buxhetore iu treguan qytetarëve që në këtë kohë pandemie disa ngjarje janë të pa parashikueshme dhe mund të kemi edhe ndryshime/shkurtime buxhetore, mirëpo për secilin ndryshime qytetarët do informohen me kohë.

Në dëgjimin përmbyllës në Gjakovë ishte i pranishëm edhe kryetari z. Ardian Gjini i cili potencoi që dëgjimet buxhetore janë të mirëseardhura pasi që shërbejnë si feedback i qytetarëve për qeverisjen lokale. I falënderoi qytetarët e pranishëm për interesimin dhe kohën për ti ndjekur këto dëgjime dhe për të qenë pjesë e vendimmarrjes direkte, përveq kësaj ai iu lut qytetarëve që të jenë solidar në kërkesa, për shkak që ai është i mirë informuar për problemet me kanalizime, me rrugë por synon ti prioritizoj dhe ti përmbushë fillimisht nevojat elementare të tilla si furnizimi me ujë të pijshëm. Po ashtu potencoi se do të përmbyllen rrugët nuk do ketë më rrugë me baltë. Do të përmbyllet ngrohja qendrore, nyjat sanitare, pajisjet e nevojshme për zhvillimin normal të procesit mësimor, pajisja me laboratorë. Ai theksoi po ashtu se për herë të parë Komuna do të buxhetohet banesat kolektive për rastet sociale.

**RAPORT**

I dëgjimeve publike për Buxhetin e vitit 2022 – 2024 të komunës së Gjakovës me qytetarët e Komunës së Gjakovës,

1. **Dëgjimet Buxhetore me qytetarët e fshatit Skivjan, Datë: 25.08.2021, ora 17:30**

**Lokacioni: Shkolla fillore e fshatit Skivjan, Pjesëmarrës: 10 individ**

* Të asfaltohet aksi rrugor tek mulliri i vjetër në Hereq, afër Sukës;
* Të futet në buxhet rruga “Muhamet Arifi”, rrugë me dy segmente, 200 metra të pa përfunduara.
* A do të futet fshati Planqor në listën buxhetore të vitit 2022. Kemi bërë kërkesa të njëpasnjëshme për kanale të ujit, për penda të ujit, për kanalizim.
* Ndërtimin e kanalit të ujitjes në Hereq dhe Dujakë sepse prej pasluftës tokat e Hereqit nuk ujiten. Nevojitet 3 kilometra kanal.
* Problem është edhe kanalizimi i Shkollës, ka nevojë për 500 metra kanalizim dhe është emergjent.
* Të funksionalizohet laboratori në QMF pasi që nuk është lëshuar në funksion që 4 vjet.
* Ka defekte në ndriçim. Bëjmë thirrje telefonike por zakonisht nuk lajmërohen.
* Në rrugën “Bujar Himaj” nuk ka furnizim me energji elektrike, dhe ka disa familje që duan të ndërtojnë shtëpia në këtë rrugë;
* Të ndërtohen edhe në Skivjan terrene sportive, në mënyrë që të shfrytëzohet edhe nga shkolla;
* Ka nevojë për zhveshtore në shkollë;
* Kërkesë për deponi në rrugën “Bujar Himaj” Cabrati kanë punuar disa orë dhe e kanë ndërprerë punimet. Deponi për mbetje inerte dhe mbeturina;
* Ndërtimin e kanalit të ujitjes në Osek Hilë, është bërë kërkesë por nuk kemi marrë përgjigje. 400 metra dhe 50 ha;
* Kemi nevojë për trotuare për fëmijët në rrugën kryesore të fshatit – Magjistrale;
* Nuk ka pritore të autobusit në Osek Hylë;
* Nuk ka planifikim për vitin 2022 në drejtoinë e emergjencave, nevojiten Xhipa fushor. pasi pritet që çdo vit e më tepër të ketë zjarre.
* Të ndërtohet trotuari përgjatë tërë fshatit në fshatin Skivjan.
* Nuk ka vendkalim për këmbësor në rrugë në fshatin Skivjan. Mungon Sinjalizimi horizontal dhe vertikal. Sidomos në afërsi të shkollës.
* Nuk ka nisur instalimi i WiFis në shkollë. Kemi mungesë në aspektin teknik.
1. **Dëgjimet Buxhetore me Qytetarët e fshatit Bec, Datë: 26.08.2021, ora 17:30**

**Qytetarët pjesëmarrës kërkuan që**: **Pjesëmarrës: 25 individ**

* Inçizimin, projektimin dhe finalizimin e të gjitha rrugëve kryesore dhe lokale në Bec;
* Inçizimin, projektimin dhe finalizimin e kanalizimeve në Bec;
* Kanali i Ujitjes në Bec dhe Zhdrellë;
* Riparimi dhe vazhdimi i ndriçimit publik;
* Asfaltimi i rrugës në lagjet Ndoja dhe Hasani në Bec, rruga “Shpresa Krasniqi” në Lugbunar, rruga Nikaj e lagjeve Aliljaj, Nikaj në Lugbunar;
* Kanalizimi i lagjeve Prenka, Bibaj në fshatin Zhdrellë, kanalizimi në lagjet Ndoja, Hajdari, Ukaj, Lulashi, Coli në fshatin Bec.
* Të rregullohet rruga që e ka shtruar komuna vitin e kaluar në lagjen Hajdaraj e cila është dëmtuar pas 3 muajsh.
* Riparimi i kulmit të shkollës Bec, Rrethimi i fushës sportive të KF Dushkaja. Riparimi I ndricimit;
* Kanal i ujitjes 2 km në Zhdrell, kanalizim 2 km në Bec, ndërsa ka mbetur pa u përfunduar vetëm 200 m;
* 19 rrugë kanë mbetur në fshatin Bec e të cilat kanë projekt;
* 4 rrugë të mbetura në fshatin Zhdrellë;
* 2 rrugë në Sopot;
* 3 rrugë në Lugbunar;
* 4 rrugë në Qerim
* Në Bec kemi nevojë urgjente të vazhdohet rregullimi i Kanalizimit edhe rreth 4 km. Zhdrellë, kanat të ujrave të zeza
* Kanal për ujitje në Bec edhe 3 km Zhdrella me 2 km
* Rregullimi I qendrës më se i nevojshëm
* Trotuarë në afërsi të shkollës 1 km në të dyja anët
* 3 lagje i kemi pa ndriçim publik;
* Ndërrimin e shtyllave të rrymës;
* Fusha e Futbollit Dushkaja është dëmtuar duhet të rregullohet;
* Rrjeti elektrik i furnizimit është i dobët. Rruga në lagjen Ndoja është prioritet për shkak të një banoreje me aftësi të kufizuara.
* Të investohet edhe në lagje të komunitetit.
1. **Dëgjimet Buxhetore me Qytetarët e fshatit Cërmjan, Datë: 26.08.2020, ora 19:00**

**Qytetarët pjesëmarrës kërkuan që: Pjesëmarrës: 15 individ**

* Fshati ka nevojë për ndriçim;
* Më shumë ndërrime në QKMF;
* Ka nevojë për auto ambulancë në QKMF;
* Dushkaja ka nevojë për Kanalizim, ndriçim dhe kanale të ujitjes;
* Cermiani, Beci dhe Jabllanica ka nevojë për trotuare afër shkollave
* Rruga e Sukes të futet në buxhett;
1. **Dëgjimet Buxhetore me Qytetarët e fshatit Molliq, Datë: 27.08.2021, ora 17:30**

**Qytetarët pjesëmarrës kërkuan që: Pjesëmarrës: 5 individ**

* Lagjja e Zajmve që e ndan Botushën me Junikun ka mbetur si lagje e anashkaluar e në të cilën ka nevojë për investime;
* Të ndajë buxhet edhe për investime në bjeshkë, sidomos në hapjen dhe rregullimin e rrugëve nëpër bjeshkë;
* Rregullimi dhe zgjerimi i shtratit të lumit të Vrellës;
* Në Brovinë kemi shumë nevojë për kanale të ujitjes, kemi nevojë edhe për ndriçim;
* Kërkojmë që të asfaltohen disa rrugica;
1. **Dëgjimet Buxhetore me Qytetarët e fshatit Sherehmet, Datë: 27.08.2021, ora 19:00**

**Qytetarët pjesëmarrës kërkuan që: Pjesëmarrës: 15 individ**

* Të asflatohen disa rrugë të cilat kanë mbetur pa u asfaltuar në Dallashaj, Rracaj, Dobrosh, Sheremetaj
* Në Rracaj nuk ka as ndriçim dhe nuk ka as trotuare;
* Në Rracaj, Madanaj e Ramoc nuk ka kanale të ujitjes;
* Problemi kryesor në fshatin Rracaj është rruga te përmendorja. Sapo të bjerë një shi ajo rrugë bëhet e pakalueshme;
* Kemi problem me rrugën Rrypaj – Madanaj, rrugë 2 km për të cilën kemi participuar 19 mijë euro;
* Të njëjtin problem me rrugën Rrypaj – Madanaj për të cilën banorët kanë participuar dhe rruga nuk është kryer ende;
* Vitin e kaluar ka qenë e planifikuar të ndërtohen 2 km kanal për ujijtje, janë kryer vetëm 1.3 km ndërsa 700 metra kanë mbetur pa përfunduar. Përveç kësaj kemi nevojë edhe për 1.5 km tjera për kanal të ujitjes;
* Pacaj – Sheremetaj 200 ha tokë dhe asnjëherë nuk është investuar në kanale të ujitjes.
* Fshati Pacaj që nuk ka ndriçim publik;
* Ura në fshatin Pacaj është e pa kalueshme dimrit.
* Ka nevojë për trotuarë në Sheremetaj
1. **Dëgjimet Buxhetore me Qytetarët e fshatit Rogovë, Datë: 30.08.2021, ora 17:30**

**Qytetarët pjesëmarrës kërkuan që: 10 individ**

* Të ndërtohet ura e Rogovës,
* Ka nevojë për trotuare;
* Ka nevojë për ndriçim publik;
* Sanimi i gropave në fshat sidomos në hyrje të fshatit
* Ka nevojë për ndërtimin e një qerdhes në Rogovë;
* Rogovës i mungon po ashtu biblioteka, qendra rinore dhe qendra sportive;
* Të investohet në kanalizimin e ujërave të zeza dhe atmosferike,
* Lagjja e Berishëve ka kërkesë për ndërtimin e një parku.
1. **Dëgjimet Buxhetore me Qytetarët e fshatit Bishtazhin, Datë: 30.08.2021, ora 19:00**

**Qytetarët pjesëmarrës kërkuan që: 20 individ**

* Fshati Marmull ka kërkesë për asfaltimin e rrugës së varrezave dhe disa rrugicave tjera që në total janë rreth 1 km;
* ndriçimi është i nevojshëm në fshatin Marmull;
* Fshati Kushavec ka nevojë për rrugën prej Margegajve deri në Bishtazhin një rrugë rreth 2.2 km.Është një rrugë jetike që duhet ta keni parasysh sepse gjatë dimrit është e pa qarkullueshme.
* Fshati Bishtazhin ka nevojë për disa rrugica në total rreth 1 km;
* Në Smaq ka nevojë për asfaltimin e rrugës prej Gradishit deri në lagjen e Laskajve. Faza e parë është kryer dhe nevojitet të përfundojë faza e dytë, shtresa e dytë e asfaltit. Gjithashtu në lagjen Lasku janë rreth 300 metra rrugica;
* Është një rrugë tek Lagjia Dalmatët, në fshatin Ujz rreth 300 metra që ka nevojë për asfaltim;
* Rruga Shtjefën Kurti rreth 1.5 km. Rruga “Fani”, Rruga “Ideali”, Rruga “Don Bosko” e disa rrugë tjera kanë nevojë për asfaltim;
* Në Bishtazhin janë 3 lagje që kanë nevoje për kanalizime, janë rreth 1.2 km;
1. **Dëgjimet Buxhetore me Qytetarët në Gjakovë, Datë: 31.08.2021, ora 10:00**

**Qytetarët pjesëmarrës kërkuan që: 20 individ**

* Të bëhet asfaltimi i rrugës “Luigj Pali” në Moglicë pasi që gjendja aktuale e rrugës është shumë e keqe;
* Të krijohen hapësira për qasje të personave me aftësi të kufizuara në projektet e reja;
* Të krijohen parkingje të reja;
* Një pjesë e rrugës te kroi i mirë në Jahoc është shumë e ndishme nga uji ta merr në shqyrtim Komuna;
* Ofrimin e mundësisë për banim për rastet sociale;
* Asfaltimi i rrugëve në Nivokaz, Stubell, Berjah,
* Nuk ka kanale të ujitjes në NIvokaz;
* Të rregullohet edhe ura në Nivokaz;
* Të pajiset shkolla e muzikës me pajisje muzikore dhe të bëhet klimatizimi;.

**RAPORT PËRMBLEDHËS:**

- Drejtori i Drejtorisë për Buxhet dhe Financa – Durim Halilaj ishte i pranishëm në secilin diskutimin dhe prezantoi Buxhetin Komunal për vitet 2022 – 2024, ku konstatoi së planifikimi i buxhetit është në përputhshmëri me Qarkoren e Parë Buxhetore 2022/01 dhe 2022/02 të pranuar nga MF-ve.

Drejtori i Drejtorisë për Buxhet dhe Financa – Durim Halilaj theksoi se buxheti i paraparë për Komunën e Gjakovës për vitin 2022 është 27,816,931.00 € që nënkupton se ka rritje në vlerën prej 1,486,351.00 € krahasuar me vitin aktual 2021. Durim Halilaj potencoi burimet e financimit si dhe pjesëmarrjen e secilës kategori të shpenzimeve në buxhetin e planifikuar.

Drejtori i Drejtorisë për Buxhet dhe Financa u përgjigj në secilën pyetje nga të pranishmit, ju sqaroj se projektet e nisura vë qesë do të përfundohen. Mes tjerash ai theksoi se Komuna e Gjakovës parasheh rritje edhe tek investimet kapitale nga 7,802,302.00 € që ishin të parapara në vitin 2021, në 8,643,390.00 € për vitin 2022. Kjo rritje parashihet të vazhdojë në mënyrë progresive edhe për gjatë viteve 2023 dhe 2024. Drejtori i Drejtorisë për Buxhet dhe Financa theksoi më tutje që buxheti është i kufizuar dhe me buxhetin që kanë po përpiqen në mënyrë proporcionale të ndajnë projekte dhe shumë gjëra nuk varen nga Komuna por varen edhe nga Ministritë përkatëse. Halilaj sqaroi gjithashtu kodet e përbashkëta në listën e projekteve kapitale do të shfrytëzohen për mbulimin e projekteve të vogla në mënyrë që mos të krijojmë procedura me ndërlikime për rrugica të vogla dhe të ngjashme.

Drejtori i Drejtorisë për Shërbime Publike ju sqaroi banorëve që rrugët që janë të buxhetuara dhe ato në punime do të përmbyllen sivjet.

Drejtori i Drejtorisë për Bujqësi iu sqaroi se janë të planifikuara mjete për kanale të ujitjes dhe do të ndërtohen me prioritet, po ashtu do të investohet në pendët e dëmtuara për shkak të vërshimeve.